open-index/open-wikipedia-markdown huggingface dataset:
Չուկուդու

**Չուկուդու** կամ **չիկուդու (****)**, տնայնագործական երկանիվ մեքենա, որն օգտագործվում է Կոնգոյի Դեմոկրատական Հանրապետության արևելքում։ Այն պատրաստվում է փայտից և օգտագործվում է բեռնափոխադրման համար։

Չուկուդուն սովորաբար ունի անկյունաձև միացված շրջանակ, երկու փոքր անիվ (հաճախ փայտից, երբեմն՝ ռետինով փաթաթված), ղեկ և բարձիկ, որի վրա վարորդը կարող է իր ծունկը դնել՝ մեքենան ոտքով շարժելիս: Վարորդը կանգնում է հարթակի վրա, ինչպես սկուտերի վրա: Հարթ ճանապարհի վրա վարորդը կարող է մի ծունկը դնել հարթակի վրա և մյուս ոտքով գետնին հրել, ինչպես ծնկների սկուտերը:

Կարող են ավելացվել ռետինից ցեխի պաշտպանիչներ և մեղմիչ զսպանակներ:

## Պատմություն
Չուկուդուն առաջին անգամ հայտնվել է 1970-ականներին Հյուսիսային Կիվուում, Մոբուտու Սեսե Սեկոյի օրոք տնտեսական դժվարին ժամանակներում:   

2008 թվականին չուկուդուները վաճառվել են 100 ԱՄՆ դոլարով, իսկ նյութերի արժեքը կազմել է մոտ 60 ԱՄՆ դոլար: Նմանապես, 2014 թվականին դրանք արժեցել են 50-ից 100 դոլար և օգտագործվել են էին օրական մինչև 10 դոլար վաստակելու համար, մի տարածքում, որտեղ մարդկանց մեծ մասն ապրում է օրական 2 դոլարից պակաս եկամուտով: 2014 թվականի մի հոդվածում գնահատվել է մոտ 150 ԱՄՆ դոլար, որը վարորդը կարող էր վճարել մոտ վեց ամսում:

## Կառուցվածք
Չուկուդուսները Գոմայում, որտեղ կազմել են «տեղական տրանսպորտային համակարգի ողնաշարը»,  պատրաստվում են կոշտ մումբա և էվկալիպտ ծառերի փայտից՝ անիվների համար նախատեսված անվադողերով: Այս չուկուդուների կառուցումը տևում է մեկից երեք օր և դրանք օգտագործվում են երկու-երեք տարի: Առավել հաճախ օգտագործվող չափսը մոտ 2 մ երկարություն է և կրում է 450 կգ բեռ: Այնուամենայնիվ, «ամենամեծ չուկուդուն կարող է կրել մինչև 800 կգ բեռ»։ Որոշ չուկուդուներ ունեն առջևի անիվի կախոց, կա՛մ մետաղյա զսպանակի, կա՛մ ձգված ռետինե ժապավենների տեսքով:

Փոքր չուկուդուն կարելի է կառուցել մոտ երեք ժամում՝ օգտագործելով տախտակներ և շինանյութերի խանութում առկա նյութեր: 

Չուկուդուն հարմարեցված է տարբեր տեսակի բեռներ տեղափոխելու համար: Վառելափայտ տեղափոխելու համար որոշ չուկուդուների հարթակի մեջտեղում անցք են բացում, և վարորդը կարող է փայտ դնել՝ վառելափայտը տեղում պահելու համար: Մյուսները մեծ զամբյուղ ունեն տարբեր բեռներ տեղափոխելու համար։ 

Պատկեր:Tshukudu Goma RDC.jpg
Պատկեր:Tshukudu in Goma.jpg
Պատկեր:Tchukudu (RDC).jpg
Պատկեր:Chukudu Kihihi Uganda.jpg


## Ծանոթագրություններ

## Արտաքին հղումներ
* Chukudus in Goma - YouTube
* 
* 
* 

Կատեգորիա:Կոնգոյի Դեմոկրատական Հանրապետության մշակույթ
Կատեգորիա:Ռուանդայի մշակույթ
Կատեգորիա:Փոխադրամիջոցներ
Լուիս Դիաս

**Լուիս Ֆերնանդո Դիաս Մարուլանդա** (), կոլումբիացի ֆուտբոլիստ, անգլիական Լիվերպուլի և Կոլումբիայի հավաքականի հարձակվող։

## Ակումբային կարիերա
Դիասը - «Բարանկիլյա» ֆուտբոլային ակումբի սան է։ 2016 թվականի ապրիլի 26 նա իր նորմուտը նշեց «Դեպորտիվո Պերեյրայի» դեմ խաղում։ Մայիսի 14-ին Դիասը խփեց իր առաջին գնդակը «Բարանկիլյա»-ի կազմում գրավելով «Դեպորտիվո Պերեյրայի» դարպասը։

2017 թվականի ամռանը Դիասը տեղափոխվեց «Ատլետիկո Խունիոր»։ Նույն տարում Լուիսը օգնեց թիմին հաղթել Կոլումբիայի գավաթը։ 2018 թվականի փետրվարի 4-ին Լուիսը խփեց իր առաջին գոլը «Ատլետիկո Խունիոր»-ի կազմում, դառնալով գոլի հեղինակ «Ատլետիկո Բուքարամանգայի» դեմ խաղում։

2019 թվականի ամռանը Դիասը տեղափոխվեց Պորտուգալիա, դառնալով Պորտուի ֆուտբոլիստ։ Լուիսը իր նորամուտը նշեց «Վիշապների» կազմում օգոստոսի 8-ին Չեմպիոնների լիգայի որակավորման փուլի Կրասնոդարի դեմ խաղում, իսկ պատասխան խաղում օգոստոսի 13-ին բացեց իր գոլերի հաշիվը Պորտուի կազմում։ Իր առաջին մրցաշրջանում Դիասը դարձավ Պուտուգալիայի չեմպիոն, ինչպես նաև նվաճեց Պորտուգալիայի գավաթը։

2022 թվականի հունվարի 30-ին Դիասը հնգամյա պայմանգիր ստորգարեց Անգլիական Լիվերպուլի հետ, տրանսֆերի արժեքը կազմեց 37.5 միլիոն Ֆունտ, գումարած լրացուցիչ 12.5 միլիոն, հնարավոր տարատեսակ բոնուսների տեսքով։ Փետրվարի 10-ին Լեսթերի դեմ խաղում Դիասը նշեց իր նորամուտը Լիվերպուլի կազմում, իսկ փետրվարի 19-ին Նորվիչի դեմ խաղում խփեց իր առաջին գնդակը Մերսիսայդցիների կազմում։ Իր առաջին մրցաշրջանում Դիասը օգնեց Լիվերպուլին նվաճել Անգլիայի լիգայի գավաթը։ 2023-ի հունիսին, Ջեյմս Միլների ակումբից հեռանալուց հետո, Դիասը իր խաղային համարը 23-ից փոխեց 7-ը։

## Վիճակագրություն
Տվյալները 2024 թվականի օգոստոսի 25-ի

## Արտաքին հղումներ
Խաղացողի էջը  Whoscored.com կայքում

Խաղացողի էջը  Անգլիայի Պրեմիեր լիգայի օֆիցիալ կայքում 

Խաղացողի էջը  Լիվերպուլի օֆիցիալ կայքում

Կատեգորիա:Լիվերպուլի ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Քրիստինա Բրասկ

**Քրիստինա Մարիա Բրասկ** (), ֆինն փոփ երգչուհի։ Նա 2007 թվականին «Կուռքեր» շոուի երրորդ սեզոնի ֆինալիստն էր։ Այդ շոուի շրջանակներում նա զբաղեցրել է երրորդ տեղը՝ Արի Կոյվունենից և Աննա Աբրեուից հետո։

«Կուռքեր» ծրագրին մասնակցելուց անմիջապես հետո Քրիստինան պայմանագիր է կնքել «Helsinki Music Company» ձայնագրման ընկերության հետ։ Նրա դեբյուտային «*Silmät sydämeeni» ալբոմը* թողարկվել է 2007 թվականի նոյեմբերին։ Այդ ալբոմից վաճառվել է ավելի քան 15000 օրինակ («ոսկի»՝ երաժշտության ձայնագրման սերտիֆիկացում)։ Թողարկվել են «Nyt mä meen», «Silmät sydämeeni», «Pilvet valmiina» և «Liian kaukana» սինգլները։

Քրիստինայի երկրորդ ալբոմը, որը ստացել է «*Kuivilla Susta»* անվանումը, թողարկվել է 2009 թվականի սեպտեմբերի ինին։

Բացի երաժշտությունից Բրասկը նաև սիրում է տափօղակով հոկեյ խաղալ։ Նա ծագումով Լեպավիրտա երկրի Սորսակոսկ գյուղից է և սովորել է  Կուոպիոյի երաժշտական ավագ դպրոցում:

## Սկավառակագրություն
#### Երաժշտական Ալբոմներ
**Silmät sydämeeni* (2007 թվականի նոյեմբերի 7)
**Kuivilla Susta* (2009 թվականի սեպտեմբերի 9)
**Սինգլներ**
**Nyt mä meen* (2007 թվականի հոկտեմբերի 10)
**Silmät sydämeeni*
**Pilvet valmiina*
**Liian kaukana*
**Kuivilla Susta** (2009 թվականի հունիսի 5)
** Happee, Hoitoo ja Empatiaa*

## Ֆիլմագրություն

## Ծանոթագրություններ

## Արտաքին հղումներ
* Kristiina Brask - the official homepage (in Finnish)

Կատեգորիա:21-րդ դարի երգչուհիներ
Կատեգորիա:Ֆինն երգիչներ
Ջինա Լյուքենքեմփեր

**Ջինա Լյուքենքեմփեր** (, ), գերմանացի մարզիկ (կարճ հեռավորության վազք): 2022 թվականի Եվրոպայի չեմպիոն և 2018 թվականի Եվրոպայի առաջնության արծաթե մեդալակիր 100 մետր մրցատարածությունում, 2016 թվականի Եվրոպայի առաջնության կրկնակի բրոնզե մեդալակիր 200 մետր մրցատարածությունում և 4×100 մետր փոխանցումավազքում,  Գերմանիայի բազմակի չեմպիոն, 2024 թվականի Օլիմպիական խաղերի բրոնզե մեդալակիր, 2016 և 2020 թվականների Օլիմպիական խաղերի մասնակից։

## Կենսագրություն և կարիերա
Միջազգային մրցումներում իր նորամուտը նշել է 2012 թվականին Բարսելոնայում կայացած պատանիների աշխարհի առաջնությունում, որտեղ չի հասել եզրափակիչ։  2015 թվականին հաղթել է Եվրոպայի պատանիների առաջնությունում։ 2016 թվականին ավարտել է Կոնրադի գիմնազիան (Զոստա)։

## Հիմնական արդյունքներ

## Ծանոթագրություններ

## Արտաքին հղումներ
* 
* 

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Գերմանացի մարզիկներ
Ջեքսոն Բյուել

**Ջեքսոն Էմեթ Բյուել** (, ), ամերիկացի երեխա, որը հայտնի է նրանով, որ միկրոհիդրանենսֆալիայի պատճառով, ծնվել է կորցնելով իր ուղեղի մոտ 80%-ը։ Գերազանցել է բժիշկների սպասելիքները, որոնք կանխատեսել են, որ երեխան կապրի մեկ տարի։ Ապրել է հինգ տարի։ Երբ դարձել է մեկ տարեկան, ծնողները սկսել են նրա մասին թարմացումներ տեղադրել սոցիալական ցանցերում։

Բյուելը ծնվել է 2014 թվականի օգոստոսի 27-ին Օռլանդոյում, Ֆլորիդա Բրթիտանի Լինի և Բրենդոն Ջեյքոբ Բյուելի ընտանիքում։ Նրա խանգարումը հայտնաբերվել է երբ մայրը՝ Բրիտանին, արդեն 17 շաբաթական հղի է եղել: Նրանց տրվել է հղիության արհեստական ընդհատման տարբերակ, սակայն ծնողները մերժել են։ Երբ երեխան ծնվել է, նրա գանգի մեծ մասը բացակայել է, պորտալարը կապված է եղել նրա վզին, իսկ մարմինը սև ու կապույտ է եղել։ Բժիշկները կանխատեսել են, որ նա կմահանա մի քանի ժամից: Ջեքսոն Բյուելը առաջին երեքուկես շաբաթն անցկացրել է ինտենսիվ նորածնային խնամքի բաժանմունքում։

Ջեքսոն Բյուելը իր կյանքի մեծ մասը ապրել է Տավարեսում։ Նրա ծնվելուց անմիջապես հետո Բյուելի ծնողները բացել են ֆեյսբուքի էջ՝ «Jaxon Strong» վերնագրով, որը նվիրված է եղել իրենց որդու կյանքի փաստագրմանը, ինչպես նաև GoFundMe արշավին՝ նրա բժշկական ծախսերը ֆինանսավորելու համար: 2015 թվականի հոկտեմբերին Ֆեյքսբուքի էջը ստացել է ավելի քան 200,000 հավանում, և նրանք ստացել են ավելի քան 100,000 դոլար նվիրատվություն։ Ջեքսոն Բյուելի լուրջ արատները հանգեցրել են նրան, որ անընդհատ ցնցումներ է ունեցել, և կարողացել է ուտել միայն կերակրող խողովակի միջոցով։

Ծնողները բաժանվել են, որից հետո Բյուելն իր կյանքի մնացած մասն անցկացրել է մոր հետ։ Մահացել է Հյուսիսային Կարոլինայում 2020 թվականի ապրիլի 1-ին՝ իր վիճակի բարդությունների պատճառով, այդ ժամանակ եղել է 5 տարեկան։

## Ծանոթագրություններ

Կատեգորիա:Ամերիկացի երեխաներ
The Door (երգ, Թեդի Սվիմս)

**«The Door»**, ամերիկացի երգիչ Թեդի Սվիմսի երգը: Այն թողարկվել է 2023 թվականի սեպտեմբերի 15-ին *[[I’ve Tried Everything but Therapy (Part 1)]]* (2023) դեբյուտային ստուդիական ալբոմի երգ։  Երգը թողարկվել է 2024 թվականի ապրիլի 17-ին որպես ալբոմի երրորդ սինգլ։

## Պատմություն
«The Door» երգը գրել է Սվիմսը Ջոն Ռայանի, Ջոն Սադուտի, Շերվին Նիկոլսի, Ջոշուա Քոլմանի և Ջուլիան Բունետայի հետ համատեղ, իսկ վերջին երկուսը հանդես են եկել որպես պրոդյուսերներ։  Ըստ Սվիմսի՝ երգը պատմում է այն մասին, թե ինչպես է նա փրկել իր կյանքը և քաջություն գտել հեռանալու դաժան հարաբերություններից, որոնք դեր են խաղացել ընկերների և ընտանիքի՝ իր կյանքից հեռանալու մեջ: «The Door» երգը այն համոզմունքի մասին է, որ քեզ հետ միշտ ամեն ինչ լավ կլինի, եթե հավատաս ինքդ քեզ»։

## Թողարկում
Սվիմսը 2023 թվականի սեպտեմբերի 15-ին թողարկել է «The Door» երգը՝ որպես իր դեբյուտային *[[I’ve Tried Everything But Therapy (Part 1)]]* ալբոմի երգ։  Օրեր անց Սվիմսը YouTube-ում տեղադրել է երգի համերգային տարբերակը։  Ավելի ուշ երգը թողարկվել է որպես սինգլ 2024 թվականի ապրիլի 17-ին։  *Warner Records* լեյբլը երգը տրամադրել է Իտալիայում ռադիոեթերի համար 2024 թվականի մայիսի 10-ին։

## Երգացանկ
**Թվային ներբեռնում/սթրիմինգ**
# "The Door" – 3:32

**Թվային ներբեռնում/սթրիմինգ – Tiago PZK version**
# "The Door" (Tiago PZK version) – 3:32

**Թվային ներբեռնում/սթրիմինգ – Cyril remix**
# "The Door" (Cyril remix) – 3:30
# "The Door" – 3:32

**Թվային ներբեռնում/սթրիմինգ – Stripped**
# "The Door - Stripped" – 3:34

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Ամերիկյան երգեր
Կատեգորիա:Երգեր այբբենական կարգով
Մալայկա Միհամբո

**Մալայկա Միհամբո** (, ), գերմանացի հեռացատկորդուհի, 2024 թվականի Ամառային օլիմպիական խաղերի արծաթե մեդալակիր և 2020 թվականի օլիմպիական չեմպիոն, աշխարհի կրկնակի չեմպիոն (2019, 2022), Եվրոպայի կրկնակի չեմպիոն (2018, 2024),  2016 թվականի Ամառային օլիմպիական խաղերի մասնակից, Գերմանիայի վեցակի չեմպիոնուհի (2016, 2018-2022)։  Գերմանիայի փակ առաջնության հնգակի չեմպիոն (2018-2022):

## Կենսագրություն և կարիերա
Ծնվել է 1994 թվականի փետրվարի 3-ին Գերմանիայի Բադեն-Վյուրթեմբերգ երկրամասի Հայդելբերգ քաղաքում։  Նրա մայրը գերմանուհի է, իսկ հայրը տանզանիացի է Զանզիբարից։  Միջազգային ասպարեզում իր նորամուտը նշել է 2011 թվականին Լիլում կայացած պատանիների աշխարհի առաջնությունում, որտեղ զբաղեցրել է 9-րդ տեղը։  2013 թվականին Ռիետիում հաղթել է Եվրոպայի պատանիների առաջնությունում, իսկ 2015 թվականին՝ Տալլինում կայացած Եվրոպայի երիտասարդների առաջնությունում։  2016 թվականին Ամստերդամում կայացած Եվրոպայի առաջնությունում դարձել է բրոնզե մեդալակիր, այնուհետև իր դեբյուտային Օլիմպիական խաղերում 6,95 մ արդյունքով զբաղեցրել է 4-րդ տեղը՝ դրանով իսկ թարմացնելով անձնական ռեկորդը։ 

2021 թվականի մարտին Լեհաստանի Տորուն քաղաքում անցկացված Եվրոպայի փակ առաջնությունում 6,88 մ արդյունքով արծաթե մեդալ է նվաճել հեռացատկում՝ 4 սմ զիջելով ուկրաինացի Մարինա Բեխ-Ռոմանչուկին։ 

2020 թվականի Տոկիոյի Օլիմպիական խաղերում 7,00 մ արդյունքով ոսկի է շահել, որը ցույց է տվել եզրափակչի վերջին փորձում։

## Հիմնական արդյունքներ

## Ծանոթագրություններ

 
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Գերմանացի մարզիկներ
Սուֆիան Ռահիմի

**Սուֆիան Ռահիմի** (, ), մարոկկացի ֆուտբոլիստ, «Ալ Այն» ակումբի և Մարոկկոյի ազգային հավաքականի եզրային հարձակվող։

## Ակումբյան կարիերա
«Ռաջա» ակումբի սան է։ 2017 թվականին մեկ տարի վարձավճարով հանդես է եկել «Էտոլ Կասաբլանկայում»։ Վարձակալության ավարտից հետո վերադարձել է «Ռաջա»։ 2018 թվականին հիմնական կազմում նշել է իր նորամուտը Բոտոլա լիգայյում։ Բարձրագույն մակարդակում իր դեբյուտային մրցաշրջանում օգնել է թիմին հաղթել ԿԱՖ Կոնֆեդերացիաների գավաթը՝ խփելով չորս գոլ, որոնցից երկուսը խփել է Կոնգոյի «Վիտայի» դեմ եզրափակիչ խաղում։

Հաջորդ մրցաշրջանում դարձել է Մարոկկոյի չեմպիոն և նվաճել նաև Չեմպիոնների արաբական լիգայի գավաթը։ 2021 թվականին երկրորդ անգամ նվաճել է ԿԱՖ կոնֆեդերացիաների գավաթը։ 

2021 թվականի ամռանը տեղափոխվել է արաբական «Ալ Այն» ակումբ։ «Բանի Յասի» դեմ խաղում նշել է իր նորամուտը Արաբական Պրոֆլիգայում։ Սեպտեմբերի 17-ին «Ալ-Իթթիհադի» դեմ խաղում խփել է իր առաջին գոլը «Ալ-Այնի» կազմում։ Իր դեբյուտային մրցաշրջանում հաղթել է առաջնությունում, իսկ 2024 թվականին՝ ԱՖԿ Չեմպիոնների լիգան՝ դառնալով մրցաշարի լավագույն ռմբարկու։

## Միջազգային կարիերա
2021 թվականի հունվարի 18-ին նշել է իր նորամուտը Մարոկկոյի ազգային հավաքականի կազմում Աֆրիկայի ազգերի առաջնության՝ Տոգոյի ազգային հավաքականի դեմ խաղում։ Հունվարի 26-ին Ուգանդայի ազգային հավաքականի դեմ խաղում «դուբլ» է ձևակերպել՝ խփելով իր առաջին գոլերը ազգային հավաքականի կազմում։

2022 թվականին Կամերունում մասնակցել է 2021 թվականի Աֆրիկայի գավաթի խաղարկությանը։ Մրցաշարում նա մասնակցել է Գանայի և Եգիպտոսի հավաքականների դեմ խաղերին։

Մարոկկոյի օլիմպիական հավաքականի կազմում դարձել է Փարիզի Ամառային օլիմպիական խաղերի բրոնզե մեդալակիր։

### Գոլերը Մարոկկոյի հավաքականում

## Ձեռքբերումներ
### Թիմային
;«Ռաջա»
* Բոտոլա լիգայի հաղթող - 2019/20
* Արաբական Չեմպիոնների լիգայի հաղթող - 2019/20 
* ԱՖԿ Կոնֆեդերացիայի գավաթի հաղթող (2) - 2018, 2020/21
* ԱՖԿ Սուպերգավաթի հաղթող - 2019

;«Ալ-Այն»
* Պրո-լիգայի հաղթող - 2021/22
* ԱՖԿ Չեմպիոնների լիգայի հաղթող - 2023/24

### Անհատական
* ԱՖԿ Չեմպիոնների լիգայի լավագույն ռմբարկու (13 գոլ) - 2023/24

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Ֆուտբոլիստներ այբբենական կարգով
Սփենսեր Լի

**Սփենսեր Ռիչարդ Լի** (, ), ամերիկացի ազատ ոճի ըմբիշ, 2024 թվականի Ամառային օլիմպիական խաղերի արծաթե մեդալակիր, Համաամերիկյան առաջնության հաղթող։

## Մարզական կարիերա
2015 և 2016 թվականների հաղթել է մինչև 17 տարեկան պատանիների աշխարհի առաջնություններում, 2014 թվականին՝ կադետների աշխարհի առաջնությունում։ 2024 թվականի փետրվարին Ակապուլկոյում դարձել է Պանամերիկյան առաջնության հաղթող՝ եզրափակչում հաղթելով վենեսուելացի Պեդրո Մեխիասին։  2024 թվականի մայիսի 11-ին Ստամբուլում կայացած համաշխարհային որակավորման մրցաշարում, վճռորոշ գոտեմարտում հաղթելով ղազախստանցի Ռահաթ Կալժանին, նվաճել Է Փարիզի Օլիմպիական խաղերի արտոնագիր։

## Անձնական կյանք
Լին ծնվել է Կոլորադոյի Դենվեր քաղաքում, բայց մեծացել է Սեգերտաունում (Փենսիլվանիա), այնուհետև տեղափոխվել է Մորիսվիլ, որտեղ սովորել է Ֆրանկլինի տարածաշրջանային ավագ դպրոցում։  Այովայի համալսարանի շրջանավարտ է։

## Ձեռքբերումներ
* Աշխարհի կադետների առաջնություն 2014 — 
* Աշխարհի պատանեկան առաջնություն 2015 — 
* Աշխարհի պատանեկան առաջնություն 2016 — 
* Ըմբշամարտի համաամերիկյան առաջնություն 2024 — 
* Օլիմպիական խաղեր 2024 — 

## Ծանոթագրություններ

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ամերիկացի ըմբշամարտիկներ
Կատեգորիա:Այովայի համալսարանի շրջանավարտներ
Selfish (երգ, Ջասթին Թիմբերլեյք)

**«Selfish»**, ամերիկացի երգիչ Ջասթին Թիմբերլեյքի երգը, որը թողարկվել է 2024 թվականի հունվարի 25-ին RCA Records լեյբլում։  Այն դարձել է Թիմբերլեյքի առաջին սինգլը վերջին վեց տարիների ընթացքում։ Այն դարձել է «Everything I Thought It Was» ստուդիական ալբոմի գլխավոր սինգլը։

## Ստեղծում և թողարկում
2020-2023 թվականներին Թիմբերլեյքը չի թողարկել ոչ մի սոլո սինգլ՝ հայտնվելով միայն մի քանի համատեղ ալբոմներ («Stay with Me», «Sin Fin»՝ Ռոմեո Սանթոսի հետ, Timbaland-ի «Keep Going Up» ալբոմում՝ Նելլի Ֆուրտադոյի հետ)։  2023 թվականի սեպտեմբերին NSYNC-ի հետ ձայնագրել է «Better Place» պրոմո-սինգլը DreamWorks կինոստուդիայի «Տրոլներ 3» անիմացիոն ֆիլմի սաունդթրեքի համար (2023 թվական)։ Նա նաև հանդես է եկել որպես այդ սաունդթրեքի համապրոդյուսեր։ 

2024 թվականի հունվարի 25-ին Թիմբերլեյքը Ջիմի Ֆելոնի հետ հայտնվել է *The Tonight Show*-ում։  Նա հայտարարել է «Selfish» ալբոմի թողարկման մասին և պատմել է, որ «Everything I Thought It» ալբոմի ստեղծման համար պահանջվել է չորս տարի։

## Քննադատություն
Billboard-ը «Selfish» երգը համեմատել է Թիմբերլեյքի նախորդ սինգլների հետ՝ նշելով, որ այն «իրականում շատ ավելի պարզ է». թեև տեքստի տեսանկյունից դա Թիմբերլեյքի համար «բոլորովին էլ նոր զգացողություն չէ», այն «բավական հաճելի երգ է, ինչի համար դժվար է իսկապես ատել»։ Նրանց ամենշաբաթյա հարցման արդյունքում երգը ճանաչվել է ամենասիրված նոր երաժշտական թողարկում։  *Consequence*-ը երգին ընդհանուր առմամբ բացասական գնահատական է տվել՝ այն անվանելով «անպիտան» և հայտարարելով, որ «Selfish»-ը նույնիսկ այնքան վատ չէ, որ հետաքրքիր լինի, և, իհարկե, հավակնոտ չէ. թվում է, թե նա ձգտել է միջակության, բայց, միևնույն է, չի հասել դրան»։  «The New York Times» պարբերականն նշել է, որ այն թեմատիկորեն նման է Նիք Ջոնասի՝ 2014 թվականին թողարկված  «Jealous»  սինգլին։  *The Daily Beast*-ը նույնպես «Selfish» երգը համեմատել է Ջոնասի երգի հետ և ասել, որ այն «կարծես հասուն է, հարմար ռադիոյի համար, լավ պրոդյուսերավորված և, այո, փոփ երաժշտություն՝ առանց հավակնությունների»։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Ամերիկյան երգեր
Կատեգորիա:Ջասթին Թիմբերլեյքի երգեր
Կատեգորիա:Փոփ երգեր
Իմերխև (գետ)

**Իմերխև**, *Իմերխևի, Շավշուրի*, (, նաև Berta Suyu) գետ Թուրքիայում, Ճորոխի ավազանում, նրա աջկողմյան վտակը։ Հոսում է Արդվինի մարզով և մայր գետին միանում է Թորթում ավանի մոտ։ Երբեմն անվանում է իր վտալի՝ *Դետոբայի* անունով։ Գետի ափին գտնվում է Իմերխև, Օրտակոյ գյուղը։

Իմերխև գետը սկիզբ է առնում է Կարչալ լեռներից։ Այն հոսում է աղեղաձև, սկզբում հյուսիս, ապա արևելք և վերջապես հարավ։ Մեյդանչիկ Դերեսին նրա ձախկողմյա վտակն է։ Շավշատ քաղաքից 10 կմ դեպի արևմուտք, գետին ձախից հանդիպում է Շավշաթ Դերեսինի հետ։ Ըստ Ի. Դյակոնովի մինչև Իմերեթևը Ճորոխ գետը նավարկելի է։ Ափին է գտնվում Գոգինձեբի ամառանոցավայրը (արոտավայր)։

Այն հոսում է 26 կմ արևմուտքից-հարավ-արևմուտք ուղղությամբ, մինչև թափվում է Դերիների ջրամբարի արևելյան ծայրը։ D010 մայրուղին (Շավշաթ – Արդվին) անցնում է գետի ստորին հոսանքով։ Իմերխև գետի միջին ջրհոսքը 27 մ³/վ է։

Մինչ այժմ, Իմերխև գետի միջին հոսանքները եղել են կանոնիստների համար սիրված սպիտակ ջրային տարածք։ Վերջին տարիներին, սակայն, գետի երկայնքով ավելի ու ավելի շատ հէկեր են կառուցվում։

Գետի վրա տեղադրված է *Բերտա* կամուրջը, գտնվում է Արդվին մարզի կենտրոնական մասում։ Կամուրջի երկարությունը 64,20 մետր է, բարձրությունը՝ 7,3 մետր, միջին լայնությունը՝ 5 մետր։ Սրբատաշ քարից կառուցված կամուրջը կառուցվել է Արթվին-Շավշաթ ճանապարհի 21-րդ կիլոմետրում՝ Ճորոխ թափվող Բերտա հոսքի վրայով։

Պատմական Կլարցետի շրջանում, Արդվին մարզի կենտրոնական շրջանում Իմերխև գետի հովտում գտնվում են *Գվերդայի խաղողի այգիները* ()։ Սա Արդվինի գինեգործության առաջատար տարածքներից մեկն է։ Ըստ Նիկողայոս Մառի հաղորդած տեղեկությունների, Արդանուչ թաղամասում բնակվող հայերը Գվերդայի խաղողի այգիներում աճեցված խաղողի մածուկը գնում էին և Արտանուջում այն ​​վերածում գինու։

## Ծանոթագրություններ

Կատեգորիա:Թուրքիայի գետեր
Կատեգորիա:Արդվինի մարզ
Ֆրից Շմիդտ

**Ֆրից Շմիդտ** (, ), գերմանացի մականորդ, կիսապաշտպան, 1972 թվականի Օլիմպիական չեմպիոն, 1970 թվականի Եվրոպայի չեմպիոն։

## Կենսագրություն
Ֆրից Շմիդտը ծնվել է 1943 թվականի մարտի 19-ին Գերմանիայի Մայնց քաղաքում։

Նա խաղացել է մականախաղ Ռյուսելսհայմ քաղաքի համանուն ակումբում։ Հինգ անգամ հաղթել է մականախաղի Գերմանիայի առաջնությունը (1968, 1971, 1975, 1977-1978), և երեք անգամ (1973, 1976, 1979) ինդորհոկեյի առաջնությունը։ 1966 թվականից եղել է խաղացող-մարզիչ։

1968 թվականին նա միացել է Գերմանիայի մականախաղի թիմին՝ մասնակցելու Մեխիկոյի Օլիմպիական խաղերին։ Նրա թիմը զբաղեցրել է 4-րդ տեղը։ Խաղացել է կիսապաշտպանի դիրքում, անցկացրել է 9 հանդիպում, ոչ մի գոլ չի խփել։

1972 թվականի մայիսի 25-ին արժանացել է Գերմանիայի բարձրագույն սպորտային մրցանակի՝ «Արծաթե դափնետերև»։

1972 թվականին Մյունխենի Օլիմպիական խաղերում միացել է մականախաղի Գերմանիայի հավաքականին և նվաճել ոսկե մեդալ։ Խաղացել է կիսապաշտպանի դիրքում, անցկացրել է 1 հանդիպում, գոլ չի խփել։

1976 թվականին Մոնրեալի Օլիմպիական խաղերում նա Գերմանիայի մականախաղի հավաքականի կազմում զբաղեցրել է 5-րդ տեղը։ Խաղացել է կիսապաշտպանի դիրքում, անցկացրել է 3 հանդիպում, ոչ մի գոլ չի խփել։

1970 թվականի Եվրոպայի առաջնությունում մականորդը նվաճել է ոսկի մեդալ, 1974 թվականին՝ արծաթ։ 1973 թվականի աշխարհի առաջնությունում նա բրոնզ է նվաճել։

Ինդորհոկեյում 1974 և 1976 թվականներին նա դարձել է Եվրոպայի չեմպիոն։

1963-1976 թվականներին նա անցկացրել է 146 հանդիպում Գերմանիայի հավաքականի կազմում, այդ թվում՝ 119-ը՝ բաց դաշտերում, 27-ը՝ փակ դաշտերում։

1979 թվականին արժանացել է գերմանական հոկեյի ասոցիացիայի հուշատախտակի։

Իր խաղային կարիերան ավարտելուց հետո նա 1983-1985 թվականներին շարունակել է աշխատել որպես մարզիչ։

Ռյուսելսհայմում ունեցել է հացաբուլկեղենի սեփական բիզնես, որը ղեկավարել է տասնամյակներ շարունակ, ստեղծել է մի քանի մասնաճյուղեր։ 2003 թվականին նա թողել է բիզնեսը։ 

Ֆրից Շմիդտը մահացել է 2024 թվականի օգոստոսի 12-ին 81 տարեկան հասակում։

## Ծանոթագրություններ

## Արտաքին հղումներ
*Fritz Schmidt

Կատեգորիա:20-րդ դարի գերմանացիներ
Կատեգորիա:Եվրոպայի չեմպիոններ
Ադոլֆո Կալիշտու

**Ադոլֆո Անտոնիո դա Լուզ Կալիշտու** (, ), պորտուգալացի ֆուտբոլիստ, պաշտպան։

## Կարիերա
### Ակումբային կարիերա
Ադոլֆո Կալիշտուն ծնվել է 1944 թվականի հունվարի 1-ին Պորտուգալիայի Բարրեյրու քաղաքում։ 1960 թվականին նա սկսել է խաղալ հայրենի քաղաքի համանուն ակումբում։ 1965 թվականին նա տեղափոխվել է «Բենֆիկա» ակումբ, որտեղ խաղացել է տասը մրցաշրջան։ «Բենֆիկայի» կազմում Կալիշտուն վեց անգամ դարձել է Պորտուգալիայի չեմպիոն։ Ընդհանուր առմամբ նա ակումբի կազմում անցկացրել է 300 հանդիպում և դարձել 5 գոլի հեղինակ։

1975-1976 թվականներին հանդես է եկել «Ունիաո Մոնտեմոր» ակումբում։ Ֆուտբոլային կարիերան ավարտել է 1977 թվականին «Պորտիմոնենսե» ակումբի կազմում, որի կազմում հանդես է եկել 1976 թվականից։

### Ազգային հավաքական
1971 թվականին նա իր նորամուտը նշել է Պորտուգալիայի ֆուտբոլի ազգային հավաքականի պաշտոնական խաղերում։ Ընդհանուր առմամբ նա ազգային հավաքականի կազմում մասնակցել է 15 հանդիպման և դարձել 1 գոլի հեղինակ։

Ադոլֆո Կալիշտուն մահացել է 2024 թվականի օգոստոսի 29-ին Լիսաբոնում, 81 տարեկան հասակում։
## Ձեռքբերումներ
### Բենֆիկա
*Պորտուգալիայի չեմպիոն (6)՝ 1967/68, 1968/69, 1970/71, 1971/72, 1972/73, 1974/75
*Պորտուգալիայի գավաթակիր (3)՝ 1968/69, 1969/70, 1971/72
*ՈՒԵՖԱ Չեմպիոնների Լիգայի փոխչեմպիոն 1967–68
## Ծանոթագրություններ

## Արտաքին հղումներ
*General Information about the player Adolfo Calisto
*Adolfo António da Luz Calixto

 
Կատեգորիա:Բենֆիկայի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուգալացի ֆուտբոլային մարզիչներ
Կատեգորիա:Պորտուգալացի ֆուտբոլիստներ
Կատեգորիա:Ֆուտբոլի պաշտպաններ
Յուրի Պերեսկոկով

**Յուրի Վալենտինովիչ Պերեսկոկով** (,), խորհրդային և ռուս ֆուտբոլիստ: Խաղացել է դարպասապահի դիրքում։ Ավարտել է Կառավարման պետական ինստիտուտը «խաղային մարզաձևերի կառավարում» մասնագիտությամբ:

## Կարիերա
Յուրի Պերեսկոկովը Մոսկվայի Երիտասարդական ֆուտբոլային ակումբի սան է: Կարիերան սկսել է Մոսկվայի ԲԿՄԱ-ի թիմում։ Հանդես է եկել միայն պահեստայինների թիմում։ Այնուհետև տեղափոխվել է առաջին խմբի «Դինամո» (Կիրով) ակումբ, որի կազմում անցկացրել է 6 հանդիպում: 1983 թվականին տեղափոխվել է Մոսկվայի «Սպարտակ»։ «Կարմիր-սպիտակների» պահեստային թիմում անցկացրել է երկու խաղ։ Պահեստայինների կազմում չի դիմացել Անդրեյ Միխալիչևի մրցակցությանը և վեց ամիս անց տեղափոխվել է «Կրասնայա Պրեսնյա»: Այնտեղ խաղացել է Օլեգ Ռոմանցևի գլխավորությամբ՝ հանդիսանալով թիմի հիմնական խաղացող։ 1987 թվականին Պերեսկոկովը տեղափոխվել է «Նեֆթչի» (Բաքու), որի կազմում նորամուտն է նշել ԽՍՀՄ առաջնության Բարձրագույն լիգայում։ Այնուհետև խաղացել է «Ֆակել» (Վորոնեժ), «Սպարտակ» (Վլադիկավկազ) և «Պախտակոր» ակումբներում։ Ավարտել է կարիերան Նիժնի Նովգորոդի «Լոկոմոտիվում»։

Ավարտելով ֆուտբոլիստի կարիերան՝ Պերեսկոկովը մնացել է «Լոկոմոտիվում» և սկսել այնտեղ աշխատել որպես դարպասապահների մարզիչ։ 1998 և 1999 թվականներին հանդես է եկել ակումբում նաև որպես խաղացող, սակայն ոչ մի հանդիպում չի անցկացրել։

2001 թվականի ապրիլից մինչև դեկտեմբեր Պերեսկոկովն աշխատել է որպես «Նորիլսկի նիկել» մինի-ֆուտբոլային ակումբի գլխավոր մարզիչ։ 2002 թվականից մինչև 2003 թվականի հուլիսը աշխատել է որպես Նովոռոսիյսկի «Չեռնոմորեցի» դարպասապահների մարզիչ։

Այնուհետև աշխատել է որպես Մոսկվայի «Սպարտակի» դարպասապահների մարզիչ՝ զբաղեցնելով Ռոմանցևի հետ ակումբից հեռացած Ալեքսեյ Պրուդնիկովի պաշտոնը։ 2007 թվականի մարտին ակումբի մարզական տնօրեն Սերգեյ Շավլոն Պերեսկոկովին տեղափոխել է «Սպարտակի» պահեստայինի դարպասապահներին մարզվելու, դրանից հետո Պերեսկոկովը հեռացել է ակումբից և տեղափոխվել «Խիմկի» ակումբ։

2009 թվականի մարտին դարձել է Աստանայի «Լոկոմոտիվի» դարպասապահների մարզիչը։

2010 թվականի սեպտեմբերից եղել է Բրյանսկի «Դինամոյի» դարպասապահների մարզիչ։

2014 թվականի հունիսից եղել է «Ուֆայի» դարպասապահների մարզիչ։

Մահացել է 2023 թվականի հունիսի 23-ին։

## Ձեռքբերումներ
* ՌԽՖՍՀ գավաթի գավաթակիր՝ 1985

## Ծանոթագրություններ

## Արտաքին հղումներ
* Юрий Перескоков: Сейчас только олигархи зарабатывают больше футболистов 

Կատեգորիա:Ալանիայի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ֆակելի ֆուտբոլիստներ
Կատեգորիա:Ֆուտբոլի դարպասապահներ
Փոքր Ասիայի հույների օգնության կոմիտե

**Փոքր Ասիայի հույների օգնության կոմիտե** (1917-1921 թվականներ) օգնության կազմակերպություն, որը ստեղծվել է Առաջին համաշխարհային պատերազմի ժամանակ՝ ի պատասխան Օսմանյան կայսրությունում հույների ցեղասպանությանը։ Կոմիտեն հայտնի է եղել նաև որպես *«Հունական օգնության կոմիտե»*:

## Գործադիր խորհուրդ

* Նախագահող՝ Ֆրենկ Վ. Ջեքսոն
* Պատվավոր նախագահ՝ Յակոբ Գուլդ Շուրման
* Փոխնախագահ՝ Բասիլ Դ. Դուգունդջի
* Քարտուղար՝ Ջոն Պ. Քսենիդես
* Գանձապահ՝ Աբրահամ Է. Կազան (1917 թվականի նոյեմբերին հրաժարական է տվել), Ռոլին Պ. Գրանտ

## Գործողություններ
Փոքր Ասիայի հույների օգնության կոմիտեն աշխատել է Օսմանյան կայսրության տարբեր կետերում տեղակայված օտարերկրյա հյուպատոսների, միսիոներների և օգնության աշխատողների ցանցի միջոցով: Դրանով նրա աշխատանքի մեթոդները նման են եղել Հայ և սիրիական օգնության ամերիկյան կոմիտեին, որը գործել է նաև Առաջին համաշխարհային պատերազմի ժամանակ: Այն նաև համագործակցել է Աթենքի և Սալոնիկի ամերիկյան դիվանագիտական հաստատությունների հետ՝ օգնելու ժամանող փախստականներին։

## Ծանոթագրություններ

Կատեգորիա:Հույների ցեղասպանություն
Կատեգորիա:1921 կազմալուծումներ
Գուլոմժոն Աբդուլաև

**Գուլոմժոն Օզովիչ Աբդուլաև** (; ), ուզբեկ ազատ ոճի ըմբիշ, 2024 թվականի ամառային օլիմպիական խաղերի բրոնզե մեդալակիր, Տոկիոյի օլիմպիական խաղերի մասնակից։ Ուզբեկստանի վաստակավոր մարզիկ (2024)։

## Մարզական կարիերա
Տաշքենդի «Դինամոյի» մարզադպրոցի սան է։ Սովորում է Բախտիյոր Սոբիրովի և Լատիֆ Քարիմովի ղեկավարությամբ։ Համաշխարհային ասպարեզում իր առաջին մեծ հաջողությանն ըմբիշը հասել է 2016 թվականի սեպտեմբերին՝ 18 տարեկանում։ Այնուհետև Ֆրանսիայի Մակոն քաղաքում մասնակցել է մինչև 20 տարեկանների աշխարհի առաջնությանը, 3-րդ տեղի համար պայքարում հաղթելով ճապոնացի Տակումի Տոշիրոյին, արժանացել է բրոնզե մեդալի։ Նաև մի քանի անգամ կանգնել է միջազգային հեղինակավոր մրցաշարերի ամբիոնին։ Ասիայի երիտասարդների կրկնակի չեմպիոն է։ 2018 թվականից հանդես է գալիս Ուզբեկստանի հավաքականի հիմնական թիմի կազմում։ 2021 թվականի ապրիլին Ղազախստանում կայացած ասիական որակավորման մրցաշարում Գուլոմժոն Աբդուլաևը, հաղթելով Ղրղզստանի ներկայացուցիչ Բեկբուլատ Միրնազարովին, նվաճել է Տոկիոյի Օլիմպիական խաղերի ուղեգիր։

## Մարզական արդյունքներ
* Ասիայի ըմբշամարտի պատանիների առաջնություն 2016 - ;
* Աշխարհի ըմբշամարտի պատանիների առաջնություն 2016 - ;
* Ասիայի ըմբշամարտի պատանիների առաջնություն 2018 - ;
* Օլիմպիական խաղեր 2024 — ;

## Ծանոթագրություններ

## Արտաքին հղումներ
* «Նրանք Տոկիոյում կպաշտպանեն երկրի պատիվը». Խորեզմացի ըմբիշ Գուլոմժոն Աբդուլաև

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Նիկոլայ Օբոլսկի

**Նիկոլայ Նիկոլաևիչ Օբոլսկի** (, ), ռուս ֆուտբոլիստ, իսպանական «Կորդովա» ակումբի հարձակվող:

## Կենսագրություն
Զբաղվել է ֆուտբոլով Տուլայի «Արսենալի» համակարգում, ավելի ուշ միացել է Մոսկվայի «Դինամոյին»։  2013/14 մրցաշրջանում անցկացրել է առաջին հանդիպումը պահեստայինների մրցաշարում։ 2014/15 մրցաշրջանում շարունակել է հանդես գալ «Դինամոյի» պահեստայինի կազմում և տասնինը խաղում դարձել է ութ գոլի հեղինակ։ 2015 թվականի հուլիսի 19-ին «Զենիթի» դեմ խաղում նորամուտն է նշել Պրեմիեր լիգայում, որտեղ փոխարինման է դուրս եկել հանդիպման 88-րդ րոպեին՝ փոխարինելով Մաթյո Վալբուենին։

2012-2016 թվականներին հանդես է եկել Ռուսաստանի պատանեկան հավաքականներում։

2018 թվականի օգոստոսի 1-ին Օբոլսկին վարձավճարով տեղափոխվել է «Սոչի»։ Ռուսաստանի առաջին դիվիզիոնում անցկացրել է 30 խաղ, խփել՝ 6 գոլ։

2020 թվականի փետրվարի 17-ին վարձավճարով տեղափոխվել է «Նիժնի Նովգորոդ», որը նույնպես հանդես էր գալիս Ռուսաստանի առաջին դիվիզիոնում։ Նիժնի նովգորոդյան ակումբում խաղադաշտ է դուրս եկել երկու անգամ։

2020 թվականի հունիսի 30-ին «Դինամոն» հայտարարել է հարձակվողի հեռանալու մասին՝ պայմանագրի ավարտի պատճառով։ Մոսկվայի «Դինամոյի» կազմում Օբոլսկին մասնակցել է 17 հանդիպման և գոլ չի խփել։

2020 թվականի օգոստոսին պրոֆեսիոնալ պայմանագրերի միջև ընկած ժամանակահատվածում «Ռոմա» (Մոսկվա) սիրողական թիմի հետ դարձել է Մոսկվայի մեդիաֆուտբոլի մրցաշարի չեմպիոն։

2020 թվականի օգոստոսի 29-ին ազատ գործակալի կարգավիճակով տեղափոխվել է իսպանական «Բարաքալդո» ակումբ, հանդես է եկել նշանակությամբ չորրորդ դիվիզիոնում։

2021 թվականի հուլիսի 2-ին տեղափոխվել է իսպանական երրորդ դիվիզիոնի «Կուլտուրալ Լեոնեսա» ակումբ։ 2021 թվականի սեպտեմբերի 25-ին պահեստայինի  հեղինակ դարձած «Վալյադոլիդի» դեմ խաղում խփել է դեբյուտային գոլը՝ տպավորիչ կերպով նետելով մրցակցի դարպասապահին։ 2021/22 մրցաշրջանի արդյունքներով թիմի երկրպագուների կողմից ճանաչվել է լավագույն ֆուտբոլիստ։ Դարձել է թիմի 2022/23 մրցաշրջանի լավագույն ֆուտբոլիստ գոլ+փոխանցում համակարգով՝ դառնալով 9 գոլի և 6 գոլային փոխանցման հեղինակ: 2023 թվականի հուլիսին Օբոլսկու պայմանագիրն ակումբի հետ ավարտվել է։

2023 թվականի հուլիսի 14-ին պայմանագիր է կնքել իսպանական «Իվիսա» ակումբի հետ, որը 2022/23 մրցաշրջանում Սեգունդայից տեղափոխվել է երրորդ դիվիզիոն։ Նորամուտն է նշել օգոստոսի 27-ին «Կորդոբայի» դեմ առաջնության խաղում (3:2), կատարել գոլային փոխանցում։ Ակումբի կազմում առաջին գոլը խփել է հոկտեմբերի 7-ին «Ատլետիկո Սանլուկենյոյի» դարպասը:

2024 թվականի հուլիսի 4-ին պայմանագիր է կնքել իսպանական «Կորդոբա» ակումբի հետ, որը 2023/2024 մրցաշրջանում դուրս է եկել Սեգունդա։

## Ընտանիք
Երկվորյակ եղբայր Մաքսիմը երիտասարդական առաջնությունում հանդես է եկել Մոսկվայի «Դինամոյում», ինչպես նաև 29 հանդիպում է անցկացրել Ռուսաստանի ֆուտբոլի երկրորդ լիգայում։

## Ծանոթագրություններ

 
Կատեգորիա:Դինամո Մոսկվայի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Կուլտուրալ Լեոնեսայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Քորբին Ալբերտ

**Քորբին Ռոուզ Ալբերտ** (,), ամերիկացի ֆուտբոլիստուհի, «Պարի Սեն-ժերմեն» ակումբի և ԱՄՆ ազգային հավաքականի կիսապաշտպան։

## Վաղ տարիներ
Ալբերտը ծնվել է Չիկագոյի  արվարձանում, և ճանաչում է ձեռք բերել՝ խաղալով  ֆուտբոլային ակումբում։ Այդ ժամանակաշրջանում Ալբերտը ներկայացնում էր ԱՄՆ երիտասարդական ակումբի տարբեր տարիքային խմբերում, ինչպես նաև երկու անգամ ճանաչվել է «Էկլիպս» մրցաշրջանի լավագույն խաղացող (2018/19 և 2020/21 թվականներին)։

## Ակումբային կարիերա
2023 թվականի հունվարի 31-ին Ալբերտը պաշտոնապես պայմանագիր կնքեց ֆրանսիական «Պարի Սեն-ժերմեն» ակումբի հետ երկուսուկես տարի ժամկետով։ Ալբերտը իր առաջին գորը խփեց 2023 թվականի դեկտեմբերի 20-ին «Ռոմա»-ի դեմ Չեմպիոնների լիգայի խաղում։

## Կարիերան հավաքականում
Ալբերտը հանդես է եկել ամերիկյան երիտասարդական հավաքականում տարբեր տարիքային մակարդակներում։ 2022 թվականի հունիսին Ալբերտը եղել է այն թիմի անդամը, որը ներկայացնում էր Միացյալ Նահանգները , որտեղ թիմը չեմպիոն դարձավ։ 2022 թվականի հուլիսի 25-ին Ալբերտը ներառվեց ԱՄՆ հավաքականի կազմ Կոստա Ռիկայում տեղի ունեցող  մասնակցելու համար։ Նա ընդգրկվեց մեկնարկային կազմում մրցաշրջանի երկու խաղերի համար, սակայն ԱՄՆ ընտրվեց խմբային փուլի ժամանակ։ Մինչև 20 տարեկան հավաքականի համար Ալբերտը խաղացել է ընդամենը վեց խաղ։

2023 թվականի նոյեմբերին Ալբերտն առաջին անգամ ստացավ ԱՄՆ ազգային հավաքականի հրավերը։ 2023 թվականի դեկտեմբերի 5-ին նա դեբյուտել է միջազգային մակարդակում Չինաստանի դեմ ընկերական հանդիպմանը։ Իր համար երկրորդ անգամ հավաքականի, ինչպես նաև հիմնական կազմում հանդես գալը տեղի ունեցավ 2024 թվականի փետրվարի 20-ին  խմբային փուլի Դոմինինկյան Հանրապետության դեմ խաղով։

Ալբերտը ներառվեց Ֆրանսիայում 2024 թվականի Ամառային Օլիմպիական խաղերին մասնակից 18 խաղացողների ցանկում։

## Անձնական կյանք
2024 թվականի մարտին Ալբերտը TikTok հարթակում կրկին բարոյախրատական տեսանյութ հրապարակեց, որտեղ ենթադրվում էր, որ տրանսգենդերությունը կարող է վերանալ, եթե մարդը կրոնական դառնա։ Սոցիալական ցանցերում Ալբերտի պատմությունը նաև ցույց է տալիս, որ նրա հավանել է այն մեմը, որտեղ նա քննադատում է Մեգան Ռապինոյի կատակը այն մասին, որ 2023 թվականին Կանանց ֆուտբոլի ազգային լիգայի եզրափակչում ստացած վնասվածքը Աստծո պատիժն էր։ Ուշ Ալբերտը իր Instagram էջում ներեղություն խնդրեց։

## Վիճակագրություն
### Ակումբային

### Հավաքական

## Նվաճումներ
### Ակումբային

#### «Պարի Սեն-Ժերմեն»
* Ֆրանսիայի գավաթի մրցանակակիր, 2023/24 մրցաշրջան

### Միջազգային
* ԿՈՆԿԱԿԱՖ Ոսկե գավաթի մրցանակակիր, 2024 թվական
* «SheBelieves Cup» հաղթող, 2024 թվական

### Անհատական
* Հերման Թրոֆի ֆինալիս, 2022 թվական

## Ծանոթագրություններ

## Հղումներ
* 
* Альберт на сайте футбольной команды Университета Нотр-Дам 

Կատեգորիա:Ամերիկացի օլիմպիական չեմպիոններ
Կատեգորիա:Ամերիկացի կին ֆուտբոլիստներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Կանանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Սերոբ Գրիչ

**Սերոբ Գրիչ** (), հայ պատմաբան, ուսուցիչ, Ղաջարական Պարսկաստանի հիմնադիր Աղա Մոհամմադ խան Ղաջարի կողմից Քարթլի-Կախեթի թագավորության մայրաքաղաք Թիֆլիսի գրավման և կողոպտման (1795) ականատես։

Սերոբ պատմիչը դասավանդել է Կոստանդնուպոլսում, որտեղից տեղափոխվել է Թիֆլիս։ Վրաց թագավոր Հերակլ II-ի (1744/1762-1798) աջակցությամբ հայ երեխաների համար բացել է դպրոց, որը գոյություն է ունեցել մինչև 1805 թվականը։ 1805 թվականից որպես ուսուցիչ աշխատել է սկզբում Աստրախան, ապա Նոր Նախիջևանում, որտեղ և մահացել է։

Գրիչն իր կարճ էսսեում նկարագրել է 1795 թվականին Թիֆլիսում տեղի ունեցած իրադարձությունները։ Նրա խոսքերով. «Այս մենամարտը մի բանի համար արժեր տեսնել. Սրերի ու վահանների բախման ձայնը հասավ լեռներին, սրերի ձայնը լռեցրեց տեղանքը, չդադարեց թնդանոթների աղմուկը...»: Պարսիկները ներխուժեցին քաղաք։ Բնակչության մի մասը կոտորվեց, մի մասը՝ գերեվարվեց։ Կովկասի լեռներ փախած իմերեթցիների վրա հարձակվեցին հրոսակները և թալանեցին: Վեց օր անց պարսիկները հեռացան քաղաքից։

## Ծանոթագրություններ

Կատեգորիա:Հայ պատմիչներ
Կատեգորիա:Հայ մանկավարժներ
Բարսալողոյի ջարդ (2024)

2024 թվականի օգոստոսի 24-ին «Ջամաաթ Նասր ալ-Իսլամ ուալ-Մուսլիմիի»՝ Ալ-Կաիդայի հետ կապված ջիհադիստական ​​կազմակերպության գրոհայինների հարձակման արդյունքում սպանվեցին Բուրկինա Ֆասոյի զինված ուժերի հարյուրավոր զինվորներ և Հյուսիսային Բուրկինա Ֆասոյի Բարսալողոյի դեպարտամենտի խաղաղ բնակիչներ, որոնք պաշտպանական խրամատներ էին փորում Բարսալողոյում։ Հարձակումը Բուրկինա Ֆասոյում և Սահելում շարունակվող ջիհադական ապստամբության միայն մի մասն է։ Դա երկրի պատմության մեջ ամենամահաբեր հարձակումն էր:։

## Նախապատմություն
2015 թվականի օգոստոսից ի վեր Բուրկինա Ֆասոյի կառավարության և իսլամիստ ապստամբների միջև քաղաքացիական հակամարտության արդյունքում սպանվել է շուրջ 10,000 խաղաղ բնակիչներ և զինվորականներ, և տեղահանվել է ավելի քան 2 միլիոն մարդ։ Բուրկինա Ֆասոյի տարածքի գրեթե կեսը գտնվում է Ալ-Կաիդայի զինյալների ձեռքում։ Պատերազմը Սահելի ապստամբության ավելի լայն մի մասն է։

2024 թվականի օգոստոսին ջիհադիստները մոտեցել են Բարսալողո դեպարտամենտի Կայա քաղաքին, որը վերջին պաշտպանական գիծն էր զինյալների և Բուրկինա Ֆասոյի մայրաքաղաք Ուագադուգուի միջև։ Բուրկինա Ֆասոյի զինված ուժերը Բարսալողո դեպարտամենտի շուրջ պաշտպանական խրամատներ կառուցելու համար հավաքագրել են մոտակա բնակիչներին։

## Միջադեպ
2024 թվականի օգոստոսի 24-ին՝ ժամը 09:00-ից մինչև 16:00, իսլամիստների մի խումբ զինյալներ կրակ են բացել զինվորների և բնակիչների վրա, որոնք փորում էին պաշտպանական խրամատներ։ Զոհվել է մի քանի տասնյակ մարդ, և բազմաթիվ վիրավորներ տեղափոխվել են Կայայի հիվանդանոց։ Զոհերի մեծ մասը քաղաքի երիտասարդ բնակիչներն էին, ովքեր օգնում էին զինվորներին փորել խրամատներ։ Հարձակվողները գրավել են զինվորականների կողմից օգտագործվող զինամթերքը և շտապօգնության մեքենան։ Տեսանյութերը ցույց էին տալիս, որ բազմաթիվ ռազմական մեքենաներ այրվում էին, և որ գլխավոր ռազմական բազան վնասվել է։ Օգոստոսի 27-ին աղբյուրները Ռոյթերսին հայտնել են, որ հարձակման հետևանքով զոհվել է առնվազն 400 կամ 500 մարդ։

Հարձակումից հետո իսլամիստները հրապարակել են մի քանի տեսանյութներ, որոնցում ցույց են տալիս սպանվածների մի քանի դաժան պատկերներ։ Խմբավորման առաջնորդ Իյադ Ագ Գալին պնդում է, որ իրենք իրենց վերահսկողության տակ են վերցրել Բարսալողոյում գտնվող միլիցիայի շտաբը։ Ալ Ջազիրան հաղորդում է, որ քաղաքացիներին սպանել են հենց իրենց փորած խրամատներում, որոնք «վերածվել են եղբայրական գերեզմանի»։

## Ծանոթագրություններ

Կատեգորիա:Բուրկինա Ֆասո
Կատեգորիա:Բուրկինա Ֆասոյի պատմություն
Կատեգորիա:Եղբայրական գերեզմաններ
Կատեգորիա:Զանգվածային սպանություն
Հայաստանում ԱՄՆ դեսպանների ցանկ

**Հայաստանի Հանրապետությունում Ամերիկայի Միացյալ Նահանգների դեսպան**, անձ, որը ներկայացնում է Ամերիկայի Միացյալ Նահանգների շահերը և քաղաքականությունը Հայաստանի տարածքում։ Ներկայումս Հայաստանում ԱՄՆ արտակարգ և լիազոր դեսպանը Քրիստինա Քվինն է։

Խորհրդային միությունից իր անկախությունը Հայաստանը հռչակել է 1990 թվականի օգոստոսի 23-ին։ Մինչ այդ, 1920-1936 թվականներին Հայաստանի ներկայիս տարածքը, Անդրկովկասի Խորհրդային Ֆեդերատիվ Սոցիալիստական Հանրապետության կազմում, ներառված էր ԽՍՀՄ տարածքում։ Իսկ արդեն 1936-1991 թվականներին ՀՀ ներկայիս տարածքում Խորհրդային Հայաստանն էր։ Երբ 1991 թվականի oգոստոսին Մոսկվայում կայացավ Օգոստոսյան պուտչը, սեպտեմբերի 21-ին Հայաստանում անցկացվեց անկախության հանրաքվե։ 95,4% մասնակցության պարագայում՝ ընտրական իրավունք ունեցող քաղաքացիների 94,39%-ը քվեարկեց անկախության հռչակման օգտին, իսկ 1991 թվականի սեպտեմբերի 23-ին Հայաստանի Գերագույն Խորհուրդը հաստատեց ԽՍՀՄ կազմից Հայաստանի դուրս գալը։ Այդուհանդերձ, ՀՀ անկախությունը երկրների մեծ մասը ճանաչեցին միայն 1991 թվականի դեկտեմբերի 25-ից հետո, երբ պաշտոնապես կազմալուծվեց Խորհրդային միությունը։ Հենց նույն օրը Ամերիկայի Միացյալ Նահանգները պաշտոնապես ճանաչեց Հայաստանի Հանրապետության անկախությունն ու հայտարարեց դիվանագիտական հարաբերությունների հաստատման մասին։

Երևանում ամերիկյան դեսպանությունը բացվեց 1992 թվականի փետրվարի 3-ին, իսկ Սթիվեն Մանը նշանակվեց որպես «գործերի ժամանակավոր հավատարմատար»։

## Դեսպաններ

Հայաստանում նշանակվող ԱՄՆ դեսպաններն ունեն արտակարգ և լիազոր դեսպանի դիվանագիտական աստիճան։

## Տես նաև
*Հայ-ամերիկյան հարաբերություններ
*Վաշինգտոնում Հայաստանի դեսպանություն
*Հայաստանում ԱՄՆ-ի դեսպանատուն
*Հայաստանի արտաքին քաղաքականություն
*ԱՄՆ դիվանագիտական հարաբերություններ

## Ծանոթագրություններ

## Արտաքին հղումներ
* United States Department of State: Background notes on Armenia
* United States Department of State: Chiefs of Mission for Armenia
* United States Department of State: Armenia
* United States Embassy in Yerevan

Կատեգորիա:Հայ-ամերիկյան հարաբերություններ
Կատեգորիա:Հայաստանում ԱՄՆ դեսպաններ
Դուգե կամուրջ

**Դուգե կամուրջ** կամ **Բեյպանի կամուրջ** (, [tú .kɤ ̌ ]), չորս երթևեկելի գոտով մալուխային կամուրջ  Չինաստանի Գույչժոու և Յունան նահանգների սահմանին։ Ճանապարհի թռիչքը ավելի քան 565 մ բարձր է Բեյպան գետից և այն ամենաբարձրն էր աշխարհում՝ մինչև 2025 թվականի սեպտերի 28-ը, երբ բացվեց Հուածիան կիրճի կամուրջը: Կամուրջը G56 Հանգջոու-Ռուիլիi արագընթաց մայրուղու մի մասն է Քուջինգի և Լիուպանշույի միջև: Արևելյան աշտարակի բարձրությունը 269 մ է ՝ այն դարձնելով աշխարհի ամենաբարձ կամուրջներից մեկը, թեև այն 74 մ ավելի կարճ է, քան 2004 թվականի Միյոի ուղանցույց ամենաբարձր հենասյունը:

Կամուրջն անցնում է 1․340 մ Յուննանի Սուանվեյ քաղաքի և Գույչժոուի Շուիչեն շրջանի միջև և կրճատում է ճանապարհորդությունը երկու վայրերի միջև մոտ հինգ ժամ մեքենայով մինչև մոտ մեկ ժամ:

## Շինարարություն
Շինարարությունը սկսվել է 2011 թվականին։ Կամուրջն ավարտվել է 2016 թվականի սեպտեմբերի 10-ին, իսկ հանրության համար բացվել է 2016 թվականի դեկտեմբերի 29-ին Այն արժեցել է ընդհանուր առմամբ 1,023 միլիարդ ¥ իսկ կառուցումը տևել է հինգ տարի։ Այն Գինեսի ռեկորդների գրքում ճանաչվել է որպես աշխարհի ամենաբարձր կամուրջ 2018 թվականին։


Պատկեր:BeipanjiangDugeHeight565mtr.jpg|Դուգե կամրջի չափերը; հորիզոնական չափումները սանտիմետրերով են
Պատկեր:BeipanjiangDugeByHighestBridges.jpg|Շինարարության ընթացքում


## Ծանոթագրություններ

Կատեգորիա:2016 հիմնադրումներ Չինաստանում
Կատեգորիա:2016 ճարտարապետություն
Կատեգորիա:Կախովի կամուրջներ
Կատեգորիա:Չինաստանի կամուրջներ
Կատեգորիա:Չինաստանի ճարտարապետություն
Ջևդեթ Յըլմազ

**Ջևդեթ Յըլմազ** (, ), քրդական ծագմամբ թուրք քաղաքական գործիչ, որը ներկայումս զբաղեցնում է Թուրքիայի փոխնախագահի պաշտոնը։ 2015 թվականի օգոստոսի 28-ից նոյեմբերի 17-ը նախկին վարչապետ Ահմեդ Դավութօղլուի անցումային կառավարությունում զբաղեցրել է փոխվարչապետի պաշտոնը։ 2011-2015 և 2015-2016 թվականներին էլ զբաղեցրել է Թուրքիայի զարգացման նախարարի պաշտոնը։

## Կենսագրություն
Յըլմազը ծնվել է Բինգյոլի մարզի Շաբանքյոյ գյուղում։ Էթնիկ քուրդ է։ 1983 թվականին Բինգյոլում ավագ դպրոցն ավարտելուց հետո՝ Յըլմազը կրթությունը շարունակել է Մերձավորարևելյան տեխնիկական համալսարանի Տնտեսագիտության և վարչարարության ֆակուլտետի Հանրային կառավարման բաժնում, որը 1988 թվականին ավարտել է գերազանցության դիպլոմով։

1989 թվականին աշխատանքի է անցել Թուրքիայի պետական պլանավորման կազմակերպությունում ()։

1992-1994 թվականներին գտնվել է Միացյալ Նահանգներում ու սովորել Դենվերի համալսարանի Միջազգային հարաբերությունների բաժնում։ Դոկտորական աստիճանն ստացել է Բիլքենթի համալսարանի Քաղաքագիտության և հանրային կառավարման ֆակուլտետում։ 2003 թվականին նշանակվել է ԵՄ-ի հետ հարաբերությունների կազմակերպության գլխավոր տնօրենի պաշտոնում։

2007 թվականին կայացած ընտրությունների ժամանակ Յըլմազը Բինգյոլից ընտրվել է Թուրքիայի Ազգային մեծ ժողովի պատգամավոր։ 2009 թվականի մայիսի 1-ին, այդ ժամանակ վարչապետ Ռեջեփ Թայիփ Էրդողանի II կառավարությունում, Յըլմազը նշանակվել է պետնախարար։ Իսկ արդեն 2011 թվականի հուլիսի 6-ին, Էրդողանի երրորդ կառավարությունում, Յըլմազը նշանակվում է զարգացման նախարարի պաշտոնում։ 2023 թվականի հունիսի 3-ին էլ նշանակվել է Թուրքիայի փոխնախագահ։

Տիրապետում է թուրքերենի, քրդերենի, անգլերենի և զազայերենի։

## Ծանոթագրություններ

## Արտաքին հղումներ
* Զարգացման հարցերով նախարարության պաշտոնական կայք էջ 
* Զարգացման հարցերով նախարարի պաշտոնական կայք էջ
* Ջևդեթ Յըլմազի կենսագրությունը «Արդարություն և զարգացում» կուսակցության կայք էջում

Կատեգորիա:Թուրքիայի 23-րդ գումարման մեջլիսի պատգամավորներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի նախարարներ
Կատեգորիա:Թուրքիայի պետնախարարներ
Կատեգորիա:Թուրքիայի փոխնախագահներ
Կատեգորիա:Թուրքիայի փոխվարչապետներ
Նեթանիլ Միթչել-Բլեյք

**Նեթանիլ Միթչել-Բլեյք** (; ), Բրիտանացի թեթևատլետ, ով մասնագիտացած է սպրինտում, սպրինտային և էստաֆետային դիսցիպլինաներում աշխարհի և մայրցամաքային առաջնությունների չեմպիոն և մեդալակիր, Եվրոպայի ռեկորդակիր։ Օլիմպիական խաղերի մասնակից (2016 և 2020 թթ.)։

2017 թվականի աշխարհի առաջնությունում բրիտանական 4×100 մետր էստաֆետային քառյակի կազմում դարձել է աշխարհի չեմպիոն՝ Եվրոպայի նոր ռեկորդով (37,47)։

Դոհայում տեղի ունեցած աշխարհի հաջորդ առաջնությունում նա համահեղինակ է դարձել 4×100 մետրի էստաֆետում նոր եվրոպական ռեկորդի (37,36), որը թույլ է տվել բրիտանացի սպրինտերների քառյակին ստանալ արծաթե մրցանակ։

## Կենսագրություն
Ծնվել է Ջոզեֆ Բլեյքի և Օդրի Միտչել-Բլեյքի ընտանիքում՝ Լոնդոնի Նյուհեմում: Ավելի ուշ նրա ընտանիքը տեղափոխվել է Յամայկա, երբ նա տասներեք տարեկան էր։ Մանկության տարիներին նա արդեն ակտիվորեն մասնակցում էր Մեծ Բրիտանիայի մրցույթներին, նրա սպրինտի տաղանդը ճանաչվել էր Յամայկայի քոլեջի կողմից, որը նրան ընդունել էր, և նա մասնակցել էր միջնակարգ դպրոցների միջև տղաների և աղջիկների առաջնությանը։ 2011 թվականի Յամայկայի պատանեկան առաջնությունում 200 մետր վազքում 21,54 վայրկյան անձնական ռեկորդով հաղթելուց հետո նա ընտրվել է Մեծ Բրիտանիայի կազմում 2011 թվականի աշխարհի թեթև ատետիկայի առաջնությունում պայքարելու համար և իր կիսաեզրափակչում զբաղեցրել է հինգերորդ տեղը։

## Ծանոթագրություններ

## Արտաքին հղումներ
* 
 
Կատեգորիա:1995 ծնունդներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:21-րդ դարի բրիտանացիներ
Կատեգորիա:Բրիտանացի թեթևատլետներ
Կատեգորիա:Լոնդոն քաղաքում ծնվածներ
Յուրի Քիմ (դիվանագետ)

**Յուրի Քիմ** (, ), ամերիկացի դիվանագետ, որը զբաղեցրել է Եվրոպայի և Եվրասիայի հարցերով ԱՄՆ փոխպետքարտուղարի տեղակալի պաշտոնը։ 2020-2023 թվականներին եղել է Ալբանիայում Ամերիկայի Միացյալ Նահանգների դեսպանը։ Քիմը կորեական ծագմամբ առաջին ամերիկուհին է, որը դեսպանի կարգավիճակում ներկայացրել է Միացյալ Նահանգները։ Բացի այդ, նա Գուամից ամերիկյան առաջին դեսպանն է։

## Վաղ կյանք և կրթություն
Քիմը ծնվել է Հարավային Կորեայում և մեծացել Խաղաղ օվկիանոսում գտնվող Գուամ կղզում։ 1993 թվականին Փենսիլվանիայի համալսարանում ստացել է բակալավրի աստիճան, իսկ Քեմբրիջի համալսարանում՝ փիլիսոփայության մագիստրոսի աստիճան։ Բացի անգլերենից, տիրապետում է նաև կորեերենի, մանդարինի, ճապոներենի և թուրքերենի։

## Կարիերա
Քիմն ամերիկյան արտաքին քաղաքականության կադրային դիվանագետ է, որն իր կարիերայի ընթացքում աշխատել է Եվրոպայի, Ասիայի և Մերձավոր Արևելքի մի շարք երկրներում։ Քիմն աշխատել է ԱՄՆ Պետքարտուղարության Դիվանագիտության ուսումնասիրության կենտրոնի տնօրենի, Փոխպետքարտուղարի աշխատակազմի ղեկավարի և Եվրոպական անվտանգության ու ռազմաքաղաքական հարաբերությունների գրասենյակի տնօրենի պաշտոններում։ 2018-2019 թվականներին նա աշխատել է որպես ԱՄՆ Պետքարտուղարության Եվրոպայի և Եվրասիայի հարցերով բյուրոյի Հարավային Եվրոպայի հետ հարաբերությունների գրասենյակի տնօրեն։

Իր կարիերայի սկզբում Քիմն աշխատել է Արևելյան Ասիայի և Խաղաղ օվկիանոսի հարցերով ԱՄՆ փոխպետքարտուղարի հատուկ օգնականի պաշտոնում ու եղել Վեցակողմ բանակցություններին ամերիկյան պատվիրակության անդամ։ Այս բանակցությունները միտված էին վերջ դնելու Հյուսիսային Կորեայի միջուկային զենքի ծրագրին։ Եղել է նաև պետքարտուղար Քոլին Փաուելի հատուկ օգնականը։

2019 թվականի դեկտեմբերի 19-ին ԱՄՆ Սենատը Քիմին հաստատեց Ալբանիայում ԱՄՆ դեսպանի պաշտոնում։ Նա 2020 թվականի հունվարի 27-ին Տիրանայում իր հավատարմագրերը հանձնեց Ալբանիայի նախագահ Իլիր Մետային։ Ալբանիայում իր դիվանագիտական առաքելության ժամանակ Յուրի Քիմն աջակցել է բալկանյան այդ երկրում ամերիկյան ներդրումների ավելացմանը։

2023 թվականի հուլիսի 10-ից հոկտեմբերի 5-ը եղել է Եվրոպայի և Եվրասիայի հարցերով ԱՄՆ փոխպետքարտուղարի պաշտոնակատար։ Հենց այդ ժամանակաշրջանում էլ, ԱՄՆ Միջազգային զարգացման գործակալության տնօրեն Սամանտա Փաուերի հետ միասին, այցելել է Հայաստան։

## Անձնական կյանք
Քիմը խոսում է անգլերեն, կորեերեն, մանդարին, ճապոներեն և թուրքերեն։

## Ծանոթագրություններ

Կատեգորիա:Ամերիկացի դիվանագետներ
Կատեգորիա:Ամերիկացի կին դիվանագետներ